CELEX: 62022TN0057
Language: lt
Date: 2022-01-28 00:00:00
Title: Byla T-57/22: 2022 m. sausio 28 d. pareikštas ieškinys byloje Vengrija / Komisija

2022 3 14   
            
            
               LT
            
            
               Europos Sąjungos oficialusis leidinys
            
            
               C 119/57
            
         
      2022 m. sausio 28 d. pareikštas ieškinys byloje Vengrija / Komisija
      
      (Byla T-57/22)
      (2022/C 119/80)
      Proceso kalba: vengrų
      
         Šalys
      
      
         Ieškovė: Vengrija, atstovaujama M. Z. Fehér ir G. Koós
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2021 m. lapkričio 17 d. Komisijos įgyvendinimo sprendimą (ES) 2021/2020 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (1) tiek, kiek jis taikomas Vengrijai ir kuriuo neskiriamos Europos Sąjungos finansavimas 2018 ir 2019 finansiniais metais numatytai pagalbai, remiantis pagrindinių kontrolės priemonių „Patikros, atliekamos siekiant nustatyti galimybę naudotis prašoma pagalba“ ir „Teisingas pagalbos, įskaitant administracinių išmokų sumažinimų ir nuobaudų, apskaičiavimas“ trūkumais.
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Vengrijos vyriausybė teigia, kad Vengrija nepažeidė taisyklių dėl kontrolės, kurią atliekant siekiama nustatyti galimybę naudotis prašoma pagalba, ir kad įvairių gamintojų organizacijų parduota produkcija nebuvo apskaičiuota neteisingai. Vengrijos taikyta praktika neprieštarauja Reglamento 543/2011 (2) 42 straipsnio ir 50 straipsnio 7 dalies nuostatoms. Dėl veiksmų programų tinkamumo kontrolės taip pat pažymėtina, kad ji yra ne jokių trūkumų, o Vengrijos kompetentinga valdžios institucija veikė laikydamasi Reglamento Nr. 543/2011 104 straipsnio 2 dalies.
      Dėl konstatavimų, susijusių su antros pagrindinės kontrolės priemonės („teisingas pagalbos, įskaitant administracinių išmokų sumažinimų ir nuobaudų, apskaičiavimas“) trūkumu, reikia pasakyti, kad Vengrija įgyvendino visas korekcines priemones, todėl, kiek tai susiję su 2018 ir 2019 finansiniais metais, finansinės korekcijos taikymas yra nepagrįstas.
      
         (1)  OL L 413, 2021, p. 10.
      
         (2)  2011 m. birželio 7 d. Komisijos įgyvendinimo reglamentas (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (OL L 157, 2011, p. 1).